บาทเปิด 32.71/73บาทต่อดอลลาร์ แนวโน้มแข็งค่า
เงินบาทเปิดตลาด 32.71/73บาทต่อดอลลาร์ แนวโน้มแข็งค่า หลังธนาคารกลางยุโรป ส่งสัญญาณปรับลด QE คาดกรอบ 32.55-32.80บาทต่อดอลลาร์
10 ก.ย. 2564

นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 32.71/73 บาท/ดอลลาร์ จากเย็นวานนี้ที่ ปิดตลาดที่ระดับ 32.71 บาท/ดอลลาร์เช้านี้เงินบาททรงตัวจากเย็นวาน แต่แนวโน้มวันนี้คาดว่าเงินบาทจะเคลื่อนไหวในทิศทางที่แข็งค่า หลังจากเมื่อวานที่ประชุมธนาคารกลางยุโรป (ECB) ส่งสัญญาณในการปรับลดวงเงินในโครงการซื้อพันธบัตรฉุกเฉินป้องกันผลกระทบจากการแพร่ระบาดของโควิด-19 (เทียบเท่าโครงการ QE ของสหรัฐ) นอกจากนี้ ทิศทางค่าเงินในเอเชียก็แข็งค่าตามตลาดที่มีการเปิดรับความเสี่ยงมากขึ้น โดยคืนนี้ ตลาดรอดูการรายงานดัชนีราคาผู้ผลิต (PPI) เดือนส.ค.ของสหรัฐนักบริหารเงิน คาดว่า วันนี้เงินบาทจะเคลื่อนไหวในกรอบ 32.55 - 32.80 บาท/ดอลลาร์